Ühisettepanek: NÕUKOGU MÄÄRUS, millega muudetakse määrust (EL) nr 36/2012, mis käsitleb piiravaid meetmeid seoses olukorraga Süürias /* JOIN/2014/037 final - 2014/0323 (NLE) */





SELETUSKIRI (1) Nõukogu 18. jaanuari 2012. aasta määrusega (EL) nr 36/2012, mis käsitleb piiravaid meetmeid seoses olukorraga Süürias, rakendati nõukogu otsus 2011/782/ÜVJP[1]. Otsus 2011/782/ÜVJP tunnistati kehtetuks ja asendati nõukogu otsusega 2012/739/ÜVJP[2]. Otsus 2012/739/ÜVJP kaotas kehtivuse 1. juunil 2013. Selle asemel hakkas kehtima otsus 2013/255/ÜVJP, mida kohaldati kuni 1. juunini 2014. (2) Nõukogu otsust 2013/255/ÜVJP muudeti nõukogu [kuupäev] otsusega 2014/XXX/ÜVJP, et näha Süüria suhtes ette täiendavad piiravad meetmed, mis on eelkõige seotud reaktiivkütuse ja teatavate kütuselisanditega. (3) Nende meetmete rakendamiseks peab liit astuma täiendavaid samme. Liidu välisasjade ja julgeolekupoliitika kõrge esindaja ja Euroopa Komisjon teevad ettepaneku muuta vastavalt määrust (EL) nr 36/2012. 2014/0323 (NLE) Ühisettepanek: NÕUKOGU MÄÄRUS, millega muudetakse määrust (EL) nr 36/2012, mis käsitleb piiravaid meetmeid seoses olukorraga Süürias EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artiklit 215, võttes arvesse nõukogu 31. mai 2013. aasta otsust 2013/255/ÜVJP, mis käsitleb Süüria vastu suunatud piiravaid meetmeid[3], võttes arvesse liidu välisasjade ja julgeolekupoliitika kõrge esindaja ning Euroopa Komisjoni ühisettepanekut ning arvestades järgmist: (1) Nõukogu määrusega (EL) nr 36/2012[4] jõustatakse enamik otsusega 2013/255/ÜVJP ettenähtud meetmetest. (2) Nõukogu võttis ... novembril 2014 vastu otsuse 2014/.../ÜVJP, millega muudetakse otsust 2013/255/ÜVJP, et vältida reaktiivkütuse ja kütuselisandite müümist, tarnimist, üleandmist või eksporti Süürias asuvatele isikutele, üksustele või asutustele või kasutamiseks Süürias, olenemata sellest, kas reaktiivkütus või kütuselisandid pärinevad liidust või mitte. (3) Lisaks tuleks keelata pakkuda rahastamist või rahalist abi, sealhulgas tuletisinstrumente ning kindlustust ja edasikindlustust Süürias asuvatele isikutele, üksustele või asutustele või kasutamiseks Süürias seoses reaktiivkütuse ja kütuselisandite müümise, tarnimise, üleandmise või ekspordiga Süüriasse või kasutamiseks Süürias. (4) Määrusesse on vaja lisada kõikehõlmav kõrvalehoidumisevastane klausel, millega keelatakse teadlikult ja tahtlikult osaleda sellises tegevuses, mille eesmärk või tagajärg on kõrvalehoidumine määruse sätetest. (5) Kõnealused meetmed kuuluvad aluslepingu reguleerimisalasse ja seepärast on nende rakendamiseks vaja liidu tasandi õigusakti, eelkõige tagamaks, et majandustegevuses osalejad kõikides liikmesriikides kohaldaksid neid meetmeid ühetaoliselt. (6) Seetõttu tuleks määrust (EL) nr 36/2012 vastavalt muuta, ON VASTU VÕTNUD KÄESOLEVA MÄÄRUSE: Artikkel 1 Määrust (EL) nr 36/2012 muudetakse järgmiselt. 1) Lisatakse artikkel 8a: „Artikkel 8a 1. Keelatud on: a) müüa, tarnida, anda üle või eksportida VIII lisas loetletud reaktiivkütust ja kütuselisandeid kas otse või kaudselt Süürias asuvatele isikutele, üksustele või asutustele või kasutamiseks Süürias; b) pakkuda rahastamist või rahalist abi, sealhulgas tuletisinstrumente ning kindlustust ja edasikindlustust seoses VIII lisas loetletud reaktiivkütuse ja kütuselisandite müümise, tarnimise, üleandmise või ekspordiga Süürias asuvatele isikutele, üksustele või asutustele või kasutamiseks Süürias; c) pakkuda vahendusteenuseid seoses VIII lisas loetletud reaktiivkütuse ja kütuselisandite müümise, tarnimise, üleandmise või ekspordiga Süürias asuvatele isikutele, üksustele või asutustele või kasutamiseks Süürias. 2. VIII lisa sisaldab reaktiivkütust ja kütuselisandeid, mis on spetsiaalselt loodud petrooli tüüpi reaktiivkütuse jaoks. 3. Erandina lõikest 1 võivad liikmesriikide pädevad asutused, kes on nimetatud III lisas loetletud veebisaitidel, lubada neile sobivatel tingimustel VIII lisas loetletud reaktiivkütuse ja kütuselisandite müümist, tarnimist, üleandmist või eksporti Süürias asuvatele isikutele, üksustele või asutustele või kasutamiseks Süürias, kui nad on kindlaks teinud, et reaktiivkütus ja kütuselisandid: a) on ÜRO-le või ÜRO nimel tegutsevatele organitele vajalikud Süüriasse humanitaarabi toimetamiseks või humanitaarabi toimetamise hõlbustamiseks, näiteks meditsiinitarvete, toidu või humanitaarabitöötajate ja asjaomase abi kohaletoimetamiseks, või evakueerimiseks Süüriast või Süüria territooriumil; b) on ette nähtud vaid Süüria territooriumil lennuteenuseid pakkuvate tsiviilõhusõidukite käitamiseks. 4. Asjaomased liikmesriigid teavitavad teisi liikmesriike ja komisjoni käesoleva artikli alusel antud lubadest nelja nädala jooksul. 5. Lõikes 1 sätestatud keeldu ei kohaldata VIII lisas osutatud reaktiivkütuse ja kütuselisandite suhtes juhul, kui neid kasutatakse ainult Süüria lennujaamadesse sisenevatel või neist väljuvatel või Süüriat läbivatel tsiviilõhusõidukitel.” 2) Lisatakse artikkel 27a: „Artikkel 27a 1. Keelatud on teadlikult ja tahtlikult osaleda tegevuses, mille eesmärk või tagajärg on käesoleva määruse sätetest kõrvalehoidumine.” 3) Käesoleva määruse lisa inkorporeeritakse määrusesse (EL) nr 36/2012 selle VIII lisana. Artikkel 2 Käesolev määrus jõustub järgmisel päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, Nõukogu nimel eesistuja [1] Nõukogu otsus 2011/782/ÜVJP, 1. detsember 2011, mis käsitleb Süüria vastu suunatud piiravaid meetmeid ja millega tunnistatakse kehtetuks otsus 2011/273/ÜVJP (ELT L 319, 2.12.2011, lk 56). [2] Nõukogu otsus 2012/739/ÜVJP, 29. november 2012, mis käsitleb Süüria vastu suunatud piiravaid meetmeid ja millega tunnistatakse kehtetuks otsus 2011/782/ÜVJP (ELT L 330, 30.11.2012, lk 21). [3] ELT L 147, 1.6.2013, lk 14. [4] Nõukogu määrus (EL) nr 36/2012, 18. jaanuar 2012, mis käsitleb piiravaid meetmeid seoses olukorraga Süürias ja millega tunnistatakse kehtetuks määrus (EL) nr 442/2011 (ELT L 16, 19.1.2012, lk 1). „VIII LISA” Artiklis 8a osutatud reaktiivkütus ja kütuselisandid Nr || Kirjeldus || CN-kood (1) Antidetonaatorid, nt tetraetüülplii antidetonaatorid tetraetüülplii baasil antidetonaatorid muude pliiühendite baasil muud antidetonaatorid || 3811 11 10 3811 11 90 3811 19 00 (2) Oksüdatsiooniinhibiitorid Oksüdatsiooniinhibiitorid, mida kasutatakse määrdeõlilisandites: - oksüdatsiooniinhibiitorid, mis sisaldavad naftaõlisid - muud oksüdatsiooniinhibiitorid Oksüdatsiooniinhibiitorid, mida kasutatakse mineraalõlidega samal eesmärgil kasutatavate vedelike valmislisandites || 3811 21 00 3811 29 00 3811 90 00 (3) Staatiliste elektrilaengute hajutamiseks mõeldud lisandid Staatiliste elektrilaengute hajutamiseks mõeldud lisandid, mida kasutatakse määrdeõlides: - mis sisaldavad naftaõlisid - muud Staatiliste elektrilaengute hajutamiseks mõeldud lisandid, mida kasutatakse mineraalõlidega samal eesmärgil kasutatavate vedelike valmislisandites || 3811 21 00 3811 29 00 3811 90 00 (4) Korrosioonitõrjeained Korrosioonitõrjeained, mida kasutatakse määrdeõlides: - mis sisaldavad naftaõlisid - muud Korrosioonitõrjeained, mida kasutatakse mineraalõlidega samal eesmärgil kasutatavate vedelike valmislisandites || 3811 21 00 3811 29 00 3811 90 00 (5) Kütusesüsteemi jäätekkeinhibiitorid (jäätumisvastased lisandid) Kütusesüsteemi jäätekkeinhibiitorid, mida kasutatakse määrdeõlides: - mis sisaldavad naftaõlisid - muud Kütusesüsteemi jäätekkeinhibiitorid, mida kasutatakse mineraalõlidega samal eesmärgil kasutatavate vedelike valmislisandites || 38112100 38112900 38119000 (6) Metallide deaktivaatorid Metallide deaktivaatorid, mida kasutatakse määrdeõlides: - mis sisaldavad naftaõlisid - muud Metallide deaktivaatorid, mida kasutatakse mineraalõlidega samal eesmärgil kasutatavate vedelike valmislisandites || 3811 21 00 3811 29 00 3811 90 00 (7) Biotsiidlisandid Biotsiidlisandid, mida kasutatakse määrdeõlides: - mis sisaldavad naftaõlisid - muud Biotsiidlisandid, mida kasutatakse mineraalõlidega samal eesmärgil kasutatavate vedelike valmislisandites || 3811 21 00 3811 29 00 3811 90 00 (8) Termilist püsivust suurendavad lisandid Termilist püsivust suurendavad lisandid, mida kasutatakse määrdeõlides: - mis sisaldavad naftaõlisid - muud Termilist püsivust suurendavad lisandid, mida kasutatakse mineraalõlidega samal eesmärgil kasutatavate vedelike valmislisandites || 3811 21 00 3811 29 00 3811 90 00 (9) Reaktiivkütus (välja arvatud petrool): reaktiivmootoribensiin (kergõlid) muu kütus, v.a. petrool (keskmised õlid) || 2710 12 70 2710 19 29 (10) Petrooli tüüpi reaktiivkütus (keskmised õlid) || 2710 19 21 (11) Petrooli tüüpi reaktiivkütus, mis sisaldab biodiislit[1] || 2710 20 90 [1] Kui see sisaldab endiselt 70 % massist ja rohkem naftaõlisid või bituminoossetest mineraalidest saadud õlisid.